( 436 ) 



Du ly jour diidit mois de novembre. 



Interrogé si lesdits Thiébaull et Nicolas ne se sont adressez 

 à luy à Fontaine-Bleau en France , et ce qii'ilz lui ont lors dit, 

 respond que passez six ou sept ans , ainsi qu'il estoit audit Fon- 

 taine-Bleau, ledit Tliiébault se \int adresser à luy, et lui pré- 

 sentant un Cousteau , le voulut induire à tuer le roy de France , 

 qui estoit bien proche d'iceulx. 



Enquis ce qu'il faisoit lors audit Fontaine-Bleau , dit qu'il y 

 passoit, aiant porté en France quelque petite marchandise, 

 adjoustant, sur ce enquis, qu'il ne voulut faire ledit coup. 



Examiné s'il n'a demeuré à vingt-deux lieues de Paris, dit 

 avoir demeuré à Verneuil-au-Perce par l'espace d'environ un 

 an, et qu'il en est sorty passez environ six mois, estant depuis 

 allé par le pays pour gaigner sa vie à faire des cueillieres et 

 autres mesnaiges d'estein, et que passez environ six semaines, 

 il estoit à la Vergenne, où lesdits Thiébault et Chardin parlè- 

 rent à luy. 



Interrogé pourquoy il s'est parti de sa demeure audit Ver- 

 neuil , dit que pour ce que lesdis deux personnaiges le tour- 

 mentoient toujours à exécuter leur mauvais desseing , l'estant 

 venu trouver à cest effect au village de Normandel au Perce. 



Interi'Ogé pourquoy il ne vint de là droit en ce lieu pour ad- 

 vertir S. A. du dessing desdis deux, hommes, dit qu'il lui sem- 

 blait qu'il estoit comme charmé et qu'il ne pouvait sortir , bien 

 que par après il vint à ladite Vergenne. 



Examiné ou il s'est marié, dit audit Verneuil-au-Perce. 



Enquis si lesdits Thiébault et Nicolas n'ont eu quelque com- 

 plot avec sa femme pour le tuer , a dit ne le sçavoir. 



Examiné s'il n'apas faict audit Verneuil ou Normandel quelque 

 chose pour laquelle l'on avoit pris information contre luy, dit 

 que non , du moins qu'il sçache. 



